ฉบับร่าง:พระครูปทุมสังฆการ (สุพรรณ ฐิตปญฺโญ)

พระครูปทุมสังฆการ (สุพรรณ ฐิตปญฺโญ),ดร. เป็นพระครูสัญญาบัตรรองเจ้าคณะจังหวัด ปัจจุบันดำรงตำแหน่งทางพระสังฆาธิการเป็น เจ้าอาวาสวัดประทุมเมฆ ตำบลในเมือง อำเภอเมืองสุรินทร์ จังหวัดสุรินทร์ และรองเจ้าคณะจังหวัดสุรินทร์รูปที่ 3

**ชาติภูมิ**
พระครูปทุมสังฆการ (สุพรรณ ฐิตปญฺโญ),ดร. นามเดิมชื่อ สุพรรณเกิดในสกุล บุญยอม เกิดเมื่อวันที่ 16 กุมภาพันธ์ พ.ศ. 2497 โยมบิดา-มารดาชื่อ นายยอน-นางบูรณ์ นามสกุล บุญยอม ภูมิลำเนาเดิม บ้านโคกหลัก ตำบลห้วยตามอญ อำเภอภูสิงห์ จังหวัดศรีสะเกษ เป็นลูกคนสุดท้าย ในจำนวนพี่น้อง 5 คน

**การบรรพชา และการอุปสมบท**
 เมื่อปี พ.ศ. 2513 เข้ารับการบรรพชาเป็นสามเณร ณ วัดบ้านขนุน โดยมีเจ้าอธิการแรม ปาปรหิโต เป็นพระอุปัชฌาย์ ต่อมาไดย้ายไปอยู่ที่วัดห้วยตามอญ เพื่อศึกษาพระธรรมวินัย ในปี พ.ศ. 2514 ย้ายมาเรียนพระปริยัติธรรม ณ วัดพรหมสุรินทร์ ในปี พ.ศ. 2515 สอบไล่ได้นักธรรมชั้นตรี ย้ายไปจำพรรษา ณ วัดประทุมเมฆ จังหวัดสุรินทร์ ในปี พ.ศ. 2516 สอบไล่ได้นักธรรมชั้นโท ปี พ.ศ. 2517 สอบไล่ได้นักธรรมชั้นเอก ในปีเดียวกันนี้ช่วงเดือน มีนาคม-เมษายน ไปนมัสการหลวงพ่อมุม วัดปราสาทเยอร์ อำเภอไพรบึง จังหวัดศรีสะเกษ เพื่อปรนนิบัติรับใช้ และถวายตัวเป็นศิษย์ ในยุคนั้น หลวงพ่อมุม เป็นเกจิชื่อดัง มีวิทยาคมแก่กล้า เปี่ยมด้วยเมตตา อาคมขมังเวท ถ่ายทอดวิทยาคม เขียนตะกรุด ลงยันต์ วิชาสวดสะเดาะเคราะห์เสริมสิริมงคล และบทสวดแบบมุขปาฐะ เป็นบทสวดพระคาถาที่หลวงพ่อมุมหวงแหนมาก แต่ก็ถ่ายทอดให้จนครบถ้วน- ต่อมา พ.ศ.2518 ลาสิกขาไปช่วยมารดาประกอบอาชีพทำนาปลูกข้าว ตัดไม้ปลูกสร้างบ้านเรือนให้มารดาได้พักอาศัย- ในปี พ.ศ. 2520 เข้าพิธีอุปสมบทเป็นพระภิกษุ ณ พัทธสีมาอุโบสถวัดบ้านขนุน ตำบลโสน โดยมีพระครูพิทักษ์คณานุศิษย์ (หลวงพ่อแรม ปาปรหิโต) เป็นพระอุปัชฌาย์ ได้รับฉายาทางพระพุทธศาสนานามว่า ฐิตปญฺโญ แปลว่า ที่ตั้งแห่งปัญญา 
ภายหลังอุปสมบท ไปจำพรรษาที่วัดห้วยตามอญ อำเภอภูสิงห์ จังหวัดศรีสะเกษ และในปี พ.ศ.2521 ไปจำพรรษาอยู่ที่วัดประทุมเมฆ จังหวัดสุรินทร์ จึงเรียนจบชั้น ม.3 ที่โรงเรียนปริยัติธรรมโกศลวิทยา (ศึกษาผู้ใหญ่) วัดกลางสุรินทร์ ไปเรียนต่อจบชั้น ม.ศ.5 ที่โรงเรียนชุมญาติวิทยา เป็นโรงเรียนเอกชน อำเภอเมืองสุรินทร์ จังหวัดสุรินทร์

**วุฒิการศึกษา**
แผนกนักธรรม- พ.ศ. 2515 สอบไล่ได้นักธรรมชั้นตรี สถานศึกษา สำนักศาสนศึกษาวัดพรหมสุรินทร์ ตำบลในเมือง อำเภอเมืองสุรินทร์ จังหวัดสุรินทร์ สำนักเรียนคณะจังหวัดสุรินทร์ สำนักงานแม่กองธรรมสนามหลวง- พ.ศ. 2516 สอบไล่ได้นักธรรมชั้นโท สถานศึกษา สำนักศาสนศึกษาวัดประทุมเมฆ ตำบลในเมือง อำเภอเมืองสุรินทร์ จังหวัดสุรินทร์ สำนักเรียนคณะจังหวัดสุรินทร์ สำนักงานแม่กองธรรมสนามหลวง- พ.ศ. 2517 สอบไล่ได้นักธรรมชั้นเอก สถานศึกษา สำนักศาสนศึกษาวัดประทุมเมฆ ตำบลในเมือง อำเภอเมืองสุรินทร์ จังหวัดสุรินทร์ สำนักเรียนคณะจังหวัดสุรินทร์ สำนักงานแม่กองธรรมสนามหลวง
แผนกสามัญศึกษา- สำเร็จการศึกษาระดับประถมศึกษา ป.4 สถานศึกษา โรงเรียนบ้านทำนบ ตำบลโสน อำเภอขุขันธ์ จังหวัดศรีสะเกษ - พ.ศ. 2515 สำเร็จวิชาสามัญศึกษา ประโยคมัธยมศึกษาตอนต้น (ม.ศ.3) สถานศึกษา โรงเรียนปริยัติโกศลวิทยา ระดับชั้นการศึกษาโรงเรียนศึกษาผู้ใหญ่วัดกลางสุรินทร์- สำเร็จวิชาสามัญศึกษา ประโยคมัธยมศึกษาตอนปลาย (ม.ศ.5) สถานศึกษา โรงเรียนชุมญาติวิทยา โรงเรียนเอกชน อำเภอเมืองสุรินทร์ จังหวัดสุรินทร์ ก่อตั้งโดย สส.ญาติ ไหวดี อดีตสมาชิกสภาผู้แทนราษฎรจังหวัดสุรินทร์- สำเร็จการศึกษาหลักสูตรประกาศนียบัตรบริหารกิจการคณะสงฆ์ (ป.บส.) สถานศึกษา มหาวิทยาลัยมหาจุฬาลงกรณราชวิทยาลัย วิทยาเขตสุรินทร์- สำเร็จการศึกษาปริญญาตรี พุทธศาสตรบัณฑิต สาขาวิชาการจัดการเชิงพุทธ (พธ.บ.) สถานศึกษา มหาวิทยาลัยมหาจุฬาลงกรณราชวิทยาลัย วิทยาเขตสุรินทร์- พ.ศ. 2554 สำเร็จการศึกษาปริญญาโท พุทธศาสตรมหาบัณฑิต สาขาวิชาพระพุทธศาสนา (พธ.ม.) สถานศึกษามหาวิทยาลัยมหาจุฬาลงกรณราชวิทยาลัย วิทยาเขตสุรินทร์- สำเร็จการศึกษาปริญญาเอก พุทธศาสตรดุษฎีบัณฑิต สาขาวิชาพระพุทธศาสนา (พธ.ด.) สถานศึกษา มหาวิทยาลัยมหาจุฬาลงกรณราชวิทยาลัย

**การปกครองบริหารกิจการคณะสงฆ์**
 พ.ศ.2530 ได้รับการแต่งตั้งจากเจ้าคณะจังหวัดสุรินทร์ ใหดำรงตำแหน่งทางพระสังฆาธิการเป็น ผู้ช่วยเจ้าอาวาสวัดประทุมเมฆ ตำบลในเมือง อำเภอเมืองสุรินทร์ จังหวัดสุรินทร์- พ.ศ.2532 ได้รับการแต่งตั้งจากเจ้าคณะจังหวัดสุรินทร์ ใหดำรงตำแหน่งทางพระสังฆาธิการเป็น รองเจ้าอาวาสวัดประทุมเมฆ ตำบลในเมือง อำเภอเมืองสุรินทร์ จังหวัดสุรินทร์- พ.ศ.2537  ได้รับการแต่งตั้งจากเจ้าคณะอำเภอเมืองสุรินทร์ - กิ่งอำเภอเขวาสินรินทร์ ให้ดำรงตำแหน่งทางพระสังฆาธิการเป็น ผู้รักษาการแทนเจ้าคณะตำบลในเมือง เขต 2 อำเภอเมืองสุรินทร์ จังหวัดสุรินทร์ - พ.ศ.2540  ได้รับการแต่งตั้งจากเจ้าคณะจังหวัดสุรินทร์ ใหดำรงตำแหน่งทางพระสังฆาธิการเป็น เจ้าอาวาสวัดประทุมเมฆ ตำบลในเมือง อำเภอเมืองสุรินทร์ จังหวัดสุรินทร์ - พ.ศ.2540 ได้รับการแต่งตั้งจากเจ้าคณะจังหวัดสุรินทร์ ให้ดำรงตำแหน่งทางพระสังฆาธิการเป็น เจ้าคณะตำบลในเมือง เขต 2 อำเภอเมืองสุรินทร์ จังหวัดสุรินทร์- พ.ศ.2543 ได้รับแต่งตั้งจากเจ้าคณะใหญ่หนตะวันออก ให้ดำรงตำแหน่งเป็น พระอุปัชฌาย์ ให้การบรรพชาอุปสมบท กุลบุตรกุลธิดา (แม่ชี,อุบาสก,อุบาสิกา รักษาศีล8 รักษาศีล10) ในเขตปกครองทางคณะสงฆ์ที่ตนเองปกครอง- พ.ศ. 2561 ได้รับการแต่งตั้งจากเจ้าคณะภาค 11 ให้ดำรงตำแหน่งทางพระสังฆาธิการเป็น เจ้าคณะอำเภอเมืองสุรินทร์- พ.ศ. 2567 ได้รับพระบัญชาสมเด็จพระสังฆราชแต่งตั้งให้ดำรงตำแหน่งทางพระสังฆาธิการเป็น รองเจ้าคณะจังหวัดสุรินทร์ รูปที่3 (แต่งตั้ง ณ วันที่ 19 กุมภาพันธ์ พ.ศ. 2567)

**งานด้านการศึกษา**
 เจ้าสำนักศาสนศึกษาวัดประทุมเมฆ (นักธรรม,ธรรมศึกษา-บาลี,บาลีศึกษา) ตำบลในเมือง อำเภอเมืองสุรินทร์ จังหวัดสุรินทร์- เป็นประธานคณะกรรมการสถานศึกษาโรงเรียนปริยัติโกศลวิทยา วัดกลางสุรินทร์

**งานพิเศษ**
 พ.ศ.2533 ได้รับมอบหมายจากเจ้าคณะจังหวัดสุรินทร์ ให้ไปเป็นผู้ประสานงานที่ดินจัดตั้งวัด เนื่องจากมีข้อพิพาทไม่สามารถหาข้อยุติได้ เมื่อท่านได้เข้าไปร่วมเจรจาไกล่เกลี่ยจึงสามารถจัดสร้างวัดหนองโจงโลง ตำบลตาวัง อำเภอบัวเชด จังหวัดสุรินทร์ สำเร็จ

**งานด้านสาธารณูปการ และงานด้านสาธารณสงเคราะห์**
 พ.ศ.2540 สร้างเมรุ 2 เตา เป็นเตาเผารุ่นปลอดสารพิษ เป็นเงิน 5 ล้าน 6 แสนบาท - พ.ศ.2541 จัดตั้งมูลนิธิประทุมเมฆ เพื่อการศึกษาแก่พระภิกษุ-สามเณร- พ.ศ. 2542 สร้างศาลาบำเพ็ญกุศลทรงไทยคู่แฝด เป็นเงิน 3 ล้านบาท - พ.ศ.2546 สร้างกุฏิทรงไทย 2 ชั้น 16 ห้องพัก

**รางวัลเกียรติคุณ**
 พ.ศ. 2545 ได้รับพระราชทานรางวัลเสาเสมาธรรมจักร สาขาผู้สนับสนุนกิจการคณะสงฆ์ คัดเลือกโดย กรมการศาสนา กระทรวงวัฒนธรรม จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี- พ.ศ. 2546 รางวัลอุทยานการศึกษา จากสำนักงานพระพุทธศาสนาแห่งชาติ

**สมณศักดิ์**
 ได้รับแต่งตั้งให้ดำรงสมณศักดิ์ ฐานานุกรมในฐานานุศักดิ์ที่ พระปลัด ฐานานุกรมของเจ้าคณะอำเภอเมืองสุรินทร์-กิ่งอำเภอเขวาสินรินทร์ พระครูบรรณสารโกวิท (แป สุปญฺโญ) เจ้าคณะอำเภอเมืองสุรินทร์-กิ่งอำเภอเขวาสินรินทร์ และเจ้าอาวาสวัดประทุมเมฆ อำเภอเมืองสุรินทร์ จังหวัดสุรินทร์- พ.ศ.2542 ได้รับพระบรมราชโองการโปรดพระราชทานสัญญาบัตรตั้งสมณศักดิ์ เป็นพระครูสัญญาบัตร ในราชทินนามที่ พระครูปทุมสังฆการ มหาเถรสมาคมจัดลำดับชั้นสมณศักดิ์พัดยศ เป็นพระครูสัญญาบัตรเจ้าคณะตำบลชั้นโท (จต.ชท)- พ.ศ. 2562 ปรับลำดับชั้นพัดยศสมณศักดิ์ให้ตรงตามตำแหน่งทางคณะสงฆ์ เป็นพระครูสัญญาบัตรเจ้าคณะอำเภอชั้นเอก (จอ.ชอ.) ในราชทินนามเดิมที่ พระครูปทุมสังฆการ- พ.ศ. 2566 ได้รับพระบัญชาสมเด็จพระสังฆราช (โดยพระบรมราชานุญาต) โปรดให้เลื่อนชั้นสมณศักดิ์พัดยศ โดยมหาเถรสมาคมมีมติเห็นชอบ เป็นพระครูสัญญาบัตรเจ้าคณะอำเภอชั้นพิเศษ (จอ.ชพ.) ในราชทินนามเดิมที่ พระครูปทุมสังฆการ- พ.ศ. 2567 ปรับลำดับชั้นพัดยศสมณศักดิ์ให้ตรงตามตำแหน่งทางคณะสงฆ์ เป็นพระครูสัญญาบัตรรองเจ้าคณะจังหวัด (รจจ.) ในราชทินนามเดิมที่ พระครูปทุมสังฆการ

**อ้างอิง==